Publication: Magyar Közlöny
Issue: MK-1999-17 (Year: 1999, Number: 17)
Era: 1990-2004
Section: 12. számú melléklet a 43/1999. (III. 3.) Korm. rendelethez
Paragraph Index: 695

12. számú melléklet a 43/1999. (III. 3.) Korm. rendelethez SZAKÁPOLÓI, SZAKIRÁNYÚ TERÁPIÁS VIZITEK FINANSZÍROZÁSA A) A vizitdíj megállapítása a betegellátás típusa, valamint a beteg önellátó képessége szerint A beteg önellátó képességének foka Szakápolási ellátás Szakirányú terápiás szolgáltatások elrendelhető vizitek száma 1—14-ig további 1—14-ig további Teljes ápolást igénylő esetben 1,0 0,9 0,9 0,8 Részleges ápolást igénylő esetben 0,9 0,7 0,8 0,7 Önellátásra képes beteg esetében 0,8 0,5 — — B) Területi pótlék A szolgáltató a 34. § (13) bekezdése szerinti területi pótlékra jogosult. Szakápolási fokozatok: Teljes ápolásra szorulónak kell tekinteni azt a beteget, aki a mindennapi életvitel alaptevékenységei* közül hármat vagy annál többet más személy igénybevétele nélkül nem képes elvégezni, és szakápolásra szorul. Részleges ápolásra szorul az a beteg, aki a mindennapi életvitel alaptevékenységei* közül legalább két tevékenységet más személy igénybevétele nélkül nem képes elvégezni, és betegsége miatt szakápolásra szorul. Önellátó az a beteg, aki a mindennapi életvitel alaptevékenységeit* más személy igénybevétele nélkül képes elvégezni, de ugyanakkor betegsége/krónikus betegsége miatt otthonában szakápolási feladatok elvégzésére van szüksége pl. stomakezelés, gégetisztítás, lábszárfekély kezelése, műtét utáni seb kezelése, parenterális táplálás és gyógyszerelés. * Táplálkozás, tisztálkodás, öltözködés, széklet és vizelet kontinencia, önálló helyzetváltoztatás (felkelés, lefekvés).

Source: https://magyarkozlony.hu/hivatalos-lapok/c30685b645dbd9ac29411b44cbd7ba4601859dd2/dokumentumok/4565c160cbaf7697d2f659e03d9298121f3edf06/letoltes